b"\n_START_ARTICLE_\nRushmore\n_START_SECTION_\nArgument\n_START_PARAGRAPH_\nLa pel\xc2\xb7l\xc3\xadcula ens mostra les aventures i desventures de Max Fischer (Jason Schwartzman), un entusiasta estudiant de Rushmore, que encara que membre i fundador de desenes de clubs com el d'apicultura, esgrima o tir al plat, el seu expedient acad\xc3\xa8mic no \xc3\xa9s precisament brillant i viu amb la constant amena\xc3\xa7a de l'expulsi\xc3\xb3._NEWLINE_Max t\xc3\xa9 el seu cor dividit entre el profund afecte que t\xc3\xa9 cap a la seva escola i el fervent amor cap a una professora (Olivia Williams) que en principi, no \xc3\xa9s correspost. Aix\xc3\xad i tot, lluitar\xc3\xa0 f\xc3\xa8rriament per aconseguir el seu amor, encara que per aix\xc3\xb2 hagi de competir amb el seu millor amic, el Sr. Blume (Bill Murray), un pare de fam\xc3\xadlia una miqueta amargat i milionari amb uns fills insuportables que troba en Max un amic, un confident i un company en el cam\xc3\xad.\n_START_SECTION_\nProducci\xc3\xb3\n_START_PARAGRAPH_\nCom totes les pel\xc2\xb7l\xc3\xadcules d'Anderson, aquestes s'ambienten en micro-mons creats a partir d'un estil propi i \xc3\xbanic. Rushmore volia convertir-se en una representaci\xc3\xb3 visual d'un conte de Roald Dahl.  El gui\xc3\xb3 va impregnar-se de les vides dels seus escriptors; Wilson havia estat expulsat de la seva escola de jove, i Anderson va tenir sentiments per una dona m\xc3\xa9s gran que ell. El gui\xc3\xb3 d'aquesta pel\xc2\xb7l\xc3\xadcula se l'havien plantejat molt abans que el de Bottle Rocket.\n_START_SECTION_\nRepartiment\n_START_PARAGRAPH_\nAnderson i Wilson estaven pensant en Bill Murray per el paper del Sr.Blume per\xc3\xb2 estaven segurs que no arribaria a llegir el gui\xc3\xb3. Per sort, el m\xc3\xa0nager de Murray era fan de la pel\xc2\xb7l\xc3\xadcula novel d'Anderson i va insistir a Murray perqu\xc3\xa8 es lleg\xc3\xads el gui\xc3\xb3 de Rushmore. Murray va sentir-se molt atret per el personatge i va acceptar el paper, aqu\xc3\xad va comen\xc3\xa7ar la llarga llista de col\xc2\xb7laboracions entre Anderson i Murray. _NEWLINE_El paper principal de la pel\xc2\xb7l\xc3\xadcula, Max Fischer, estava molt indec\xc3\xads. Els directors de c\xc3\xa0stings estaven decidint entre 1.800 adolescents dels Estats Units, Canad\xc3\xa0 i Regne Unit, abans de trobar el definitiu. No va ser fins un mes abans de comen\xc3\xa7ar les fotografies de vestuari quan el director de c\xc3\xa0sting va con\xc3\xa8ixer al jove Jason Schwartzman gr\xc3\xa0cies a la cosina de Schwartzman, Sofia Coppola. Anderson es va decantar per el jove Schwartzman i va passar molt de temps amb ell per definir la gestualitat i la personalitat del personatge."